ΓΡΑΠΤΗ ΕΡΩΤΗΣΗ E-2230/02

υποβολή: Charles Tannock (PPE-DE) προς την Επιτροπή

(23 Ιουλίου 2002)

Θέμα: Πειρατεία, τρομοκρατία και ταύτιση σκαφών

Μετά από μελέτη των αδύνατων σημείων των συστημάτων μεταφορών με αφορμή τις επιθέσεις της 11ης Σεπτεμβρίου ενέκριναν οι ηγέτες στη διάσκεψη της G8 στο Κάλγκαρυ σειρά από μέτρα που σχεδιάστηκαν για την αποτροπή εισχώρησηςπόπτων σε σκάφη καθώς και για την ταύτισή τους. Προτίθεται η Επιτροπή να καταθέσει νομοθετικές προτάσεις σε αυτό τον τομέα·

Τα τελευταία χρόνια αυξάνονται τα κρούσματα πειρατείας, ιδιαίτερα στη Νότιο Σινική Θάλασσα αλλά και στην Ανατολική Ευρώπη, στη Μέση Ανατολή, στην Κεντριή Αμερική και στη Μεσόγειο. Σε αυτά τα κρούσματα ενέχονται συχνά συμμορίες εγκληματιών και συνοδεύονται από απώλειες ζωών μελών των πληρωμάτων, οι οικογένειες των οποίων σπανίως καταφέρνουν να τύχουν ικανοποιήσεως διά της δικαστικής οδού ή να μάθουν έστω την τύχη των συγγενικών τους προσώπων. Μερικοί πειρατές κλέβουν σκάφη κατά παραγγελία σε ορισμένες περιοχές του πλανήτη. Η δράση τους διευκολύνεται από την ευκολία με την οποία αποκτώνται πλαστά πιστοποιητικά. Κάποιοι κυβερνητικοίπάλληλοι στη ΝΑ Ασία πιστεύεται ότι κάνουν τα στραβά μάτια σε αυτές τις πρακτικές, παρά τις μεγάλες προσπάθειες της ινδικής κυβέρνησης να πατάξει αυτές τις πρακτικές με το ινδικό ναυτικό να σημειώνει μεγάλες επιτυχίες στον Κόλπο της Βεγγάλης.

Στην 74η συνεδρίασή της τον Ιούνιο του 2001 η Επιτροπή Ασφάλειας των Θαλασσών του Διεθνούς Ναυτιλιακού Οργανισμού (ΔΝΟ) έλαβε τα πορίσματα μελέτης σχετικά με τις πρακτικές πλαστογράφησης πιστοποιητικών ικανότητας και, η οποία είχε χρηματοδοτηθεί από τις κυβερνήσεις της Κύπρου, του Ηνωμένου Βασιλείου, της Νορβηγίας, της Ευρωπαϊκής Ένωσης και της Διεθνούς Συνομοσπονδίας Ελεύθερων Συνδικάτων (ΔΣΕΕ). Από τις λιμενικές διοικήσεις που απάντησαν σε ερωτηματολόγιο που προοριζόταν να ρίξει άπλετο φως στο ζήτημα των παράνομων πρακτικών χορήγησης πιστοποιητικών ικανότητας και ανάλογων, το 39 % ανέφερε ένα συνολο 12 635 περιπτώσεων πλαστογράφησης και ειδικότερα αυτών που εκδίδονται σύμφωνα με τα κεφάλαια V και VI της αναθεωρημένης διεθνούς συνθήκης προτύπων στην εκπαίδευση, στην πιστοποίηση και

στον έλεγχο των ναυτιλλομένων (1995). Εντοπίστηκαν επίσης πρακτικές πλαστογράφησης των πιστοποιητικών. Αυτές οι πρακτικές αποδόθηκαν σε διοικητική ανεπάρκεια ή απροθυμία στην αποτελεσματική εφρμογή των ισχυουσών διατάξεων.

Θεωρεί η Επιτροπή ότι φέρει ευθύνη για τη συμβολή στην πάταξη αυτών των πρακτικών και σε ποιες πρωτοβουλίες προέβη εν όψει των πορισμάτων της εν λόγω αναφοράς·

Απάντηση της κας de Palacio εξ ονόματος της Επιτροπής

(8 Οκτωβρίου 2002)

Στην πρόσφατη συνάντησή τους στο Kananaskis του Καναδά (26 και 27 Ιουνίου 2002), οι αρχηγοί της ομάδας των οκτώ πλέον εκβιομηχανισμένων χωρών και η Ευρωπαϊκή Ένωση εξέφρασαν τηνποστήριξή τους για το έργο που επιτελείται τώρα στα πλαίσια του ΔΝΟ (Διεθνής Ναυτιλιακός Οργανισμός) και ιδίως για τις τροποποιήσεις της Σύμβασης SOLAS (Safety Of Life At Sea — Ασφάλεια της ζωής στη θάλασσα) σχετικά με την ασφάλεια των πλοίων και των λιμενικών εγκαταστάσεων. Αμέσως μετά την οριστικοποίηση των τροποποιήσεων αυτών από τον ΔΝΟ, η Επιτροπή προτίθεται να προτείνει την ενσωμάτωση των κανόνων του ΔΝΟ στην κοινοτική νομοθεσία. Πέραν τούτου, η Επιτροπή σκοπεύει να δημοσιεύσει ανακοίνωση για την κατάρτιση κανόνων στον τομέα της ασφάλειας στη θάλασσα πριν από τα τέλη του 2002.

Η Επιτροπήποστηρίζει και ενθαρρύνει τις εργασίες της ΔΟΕ (Διεθνής Οργάνωση Εργασίας) που αποσκοπούν στη βελτίωση της ταυτοποίησης των ναυτικών. Όπως και για τον ΔΝΟ, όταν θα επιτευχθεί σχετική συμφωνία σε διεθνές επίπεδο, η Επιτροπή θα προτείνει νομοθεσία για την εφαρμογή της στο σύνολο της Κοινότητας.

Η Επιτροπή επικροτεί επίσης το στόχο της επίτευξης ασφάλειας για τις θαλάσσιες μεταφορές εμπορευματοκιβωτίων. Συγκεκριμένα, συμμετέχει στις τεχνικές εργασίες που διεξάγονται από την Παγκόσμια Οργάνωση Τελωνείων (WCO — World Customs Organisation). Και στην περίπτωση αυτή, πρόθεσή της είναι να επιβάλει σε κοινοτικό επίπεδο την εφαρμογή των διεθνώς συμφωνηθέντων κανόνων.

Στο πλαίσιο της διεθνούς προβληματισμού για την ασφάλεια, η πειρατεία θέτει ανάλογες προκλήσεις. Η Επιτροπή είναι πεπεισμένη ότι τα μέτρα για την ασφάλεια στη θάλασσα τα οποία σχεδιάζονται τώρα σε επίπεδο ΔΝΟ θα συμβάλουν και στην καταπολέμηση της πειρατείας.

Όσον αφορά τις παράνομες πρακτικές στον τομέα των πιστοποιητικών επάρκειας και των θεωρήσεων, η Επιτροπή προβληματίζεται ιδιαίτερα για τα ανησυχητικά αποτελέσματα της έρευνας που παρήγγειλε ο ΔΝΟ και την οποία συγχρηματοδότησε. Υποστηρίζει όλες τις προσπάθειες για τον περιορισμό των παράνομων πρακτικών, και ιδίως την αρχή ελέγχου του κράτους του λιμένα στο πλαίσιο του μνημονίου των Παρισίων, διότι είναι προφανές ότι οι παράνομες πρακτικές προκαλούν προβλήματα ασφαλείας.

Η Επιτροπή εξακολουθεί να μεριμνά για την πλήρη μεταφορά στο εσωτερικό δίκαιο και την ικανοποιητική εφαρμογή από τα κράτη μέλη της οδηγίας 2001/25/ΕΚ του Ευρωπαϊκού Κοινοβουλίου και του Συμβουλίου της 4ης Απριλίου 2001 για το ελάχιστο επίπεδο εκπαίδευσης των ναυτικών(1), η οποία μεταφέρει στο κοινοτικό δίκαιο τη Διεθνή Σύμβαση για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών, του 1995.

(1) ΕΕ L 136 της 18.5.2001.